1. Valida tuleb päev kus teinepool on kuskil kauem, kas trennis, tööl vms. Võimalus on ka ise varem töölt ära hiilida, kuid siis võib tekkida Kahtlus ja Üllatus jääb väiksemaks.  2. Tuleb rebida lill, Subjektile kindlalt meeldib. Viimase aja tähelepanekud näitavad, et lühema varrega isendid kestavad kauem. Vajab tõestamist.  3. Kui on aeg valitud hästi, siis on ka lootust, et Subjekt on ka näljane. Vastavalt oma oskustele siis tuleks valmistada mingi  (kasvõi väidetavalt) söödav toit/ollus, mis asetada taldrikule.  4. Ukse ette jätta sissepoole võti, muidu võid sa kogemata "World of Tanks"i või midagi sarnast toksides õige hetke maha magada. Nii saad sa end valmis seada, kui ukse taga kolistamist kostub.  5. Strateegiliselt on ka kaval, paigutada nii lill kui ka söödav kraam juba koridori maha, mis päästab natuke juhul, kui Subjekt ikkagi kuidagi uksest sisse saab, enne kui sa valmis (vt. punkt 4).  6. Õigel hetkel (võib kaasneda  vandumist ukse taga ja närvilist uksekella heli/koputamist) tuleb seljast rebida särk ning valida üks kahest  a. Biitsebsile või rinnalihasele rõhuvad persoonid peaks tegema kiired 10 kätekõverdust, et muskel rohkem punnuks.  b. Õllelihasele rõhuvad persoonid peaks kiirelt jooma ära ühe õlle, et õllelihas rohkem punnuks.  7. Haarata lill hambusse ja ühte kätte taldik söödava ollusega, teisega avada uks või eemaldada võti. Võtta sisse meelepärane poos. Väga oluline on kulmutöö.  8. Reeglina  profit. Peale esimest heldimushetke ja kiitust võib julgelt särgi selga panna, plusspunktid mõttes skoorida ning pöörduda tagasi oluliste asjade juurde, nagu jalgpall või "World of Tanks". Ette mõtlev persoon võib ka rahulikult ananassikonservi avada.